《拟古诗十九首 其六 涉江采芙蓉》
明代·孙蕡

故人隔千里，寄我青琅玕。琅玕色美好，爱重若邱山。

感兹缠绵意，将以遗所欢。路遥不能致，欲插排风翰。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。